|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 112-19-О/3-9

Дана: 24.05.2019. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 112-19-О -** **Набавка медицинске опреме I за потребе клиника КЦ Војводине**

**ПИТАЊА ПОТЕНЦИЈАЛНОГ ПОНУЂАЧА:**

„Поштовани,

У складу са чланом 63. ЗЈН ("СЛ. гласник РС", бр. 124/2012, 14/2015 и 68/2015), молимо Вас да нам благовремено дате појашњење конкурсне документације а све како би потенцијални понуђачи били у могућности да поднесу одговарајуће и прихватљиве понуде.

Увидом у конкурсну документацију за јавну набавку добара број ЈН 112-19-0 Набавка медицинске опреме 1 за потребе клиника Клиничког центра Војводине уочили смо поједине ставке којима се заправо врло јасно и недвосмислено фаворизује један понуђач на тржишту. Молимо Вас да нам одговорите да ли ћете, поступити у складу са члановима 10., 70. и 72. ЗЈН ("СЛ. гласник РС", бр. 124/2012, 14/2015 и 68/2015) у односу на следеће захтеве техничке спецификације:

1. У техничкој спецификацији за партију 12. под редним бројем 1.2 наведено је да је максимално време циклуса до 27 минута. Да ли ће наручилац прихватити да максимално време циклуса са укљученим предпрањем, главним прањем, испирањем, термалном дезинфекцијом и сушењем буде до 30 минута? Навођењем само времена циклуса без објашњења које све фазе циклуса садрже постоје отвара се простор за сплеткарење и калкулацију јер се на свакој машини разних произвођача може подесити циклус по потреби корисника који може садржати мањи број фаза те испунити временску норму, али не и стандард или квалитативни захтев.
2. У техничкој спецификацији за партију 12. под редним бројем 1.4 наведено је да су врата уређаја клизна са пнеуматском активацијом и вертикалним отварањем. Да ли ће наручилац прихватити понуду са уредајем који поседује клизна врата са вертикалним отварањем? Наиме стандард 15883-2 (важећи стандард у производњи ових добара) не наводи врсту и систем отварања врата као факторе који квалитативно утичу на процес прања и дезинфекције те се специфичним захтевом за пнеуматску активацију фаворизује специфичан произвођач (само један на тржишту РС) без основе за ергономију или побољшање квалитета циклуса.
3. У техничкој спецификацији за партију 12. под редним бројем 1.6 наведено је да је запремина коморе до 360Л. Да ли ће наручилац прихватити понуду са уређајем који има запремину већу од наведене максималне до 360Л? Наиме, запремина коморе је небитан податак ако се захтевана количина DIN тацни испоштује. Ограничавање литраже коморе нема никакву практичну примену до ограничења конкуренције. Такође, ако су у питању просторни захтеви, зашто се не даје спецификација спољашњих димензија?
4. У техничкој спецификацији за партију 12. под редним бројем 1.7 наведено је да је машина има максималну тежину до 610кг. Да ли ће наручилац прихватити понуду са уређајем који има максималну тежину до 700кг?
5. У техничкој спецификацији за партију 12. под редним бројем 1.11 наведено је да је машина треба да има USB прикључак. Да ли ће наручилац прихватити друге конекторе на системе за праћење осим USB-а?
6. У техничкој спецификацији за партију 12. под редним бројем 1.16 наведено је да је машина треба да поседује 3 пумпе са с могућношћу додавања још две пумпе. Да ли ће наручилац прихватити понуду са уређајем који има у основи две пумпе са могућношћу додавања 2 додатне пумпе? Додавањем додатних пумпи се не добија ништа јер су две пумпе довољне за испуњење услова из стандарда ЕН ИСО 15883, а условљавње понуде са количином додатних пумпи само фаворизује једног произвођача, а не остварује никакав бенефит у смислу квалитета и брзине циклуса.

Овако постављеним горе наведеним захтевима знатно ограничавате потенцијалне понуђаче који нуде добра одговарајућег стандарда и квалитета да учествују у поступку што је супротности са Законом о јавним набавкама. Наведена минимална одступања ни на који начин не утичу на рад тражене опреме нити на квалитет самог процеса стерилизације, а са друге стране на тај начин Наручилац обезбедује пуно поштовање начела из члана 10. ЗЈН ("СЛ. гласник РС", бр. 124/2012, 14/2015 и 68/2015)

„Начело обезбеђивања конкуренције

Члан 10

Наручилац је дужан да у поступку јавне набавке омогући што је могуће већу конкуренцију. Наручилац не може да ограничи конкуренцију, а посебно не може онемогућавати било којег понуђача да учествује у поступку јавне набавке неоправданом употребом преговарачког поступка, нити коришћењем дискриминаторских услова, техничких спецификација и критеријума.“

**ОДГОВОРИ НАРУЧИОЦА:**

1. Наручилац ће прихватити трајање фабрички програмираног циклуса за инструменте укључујући и ортопедске, који обухватају фазе предпрања, ензимског прања и испирања, главног прања, испирања, термалне дезинфекције и сушења, коришћењем неконцентрованог детерџента буде максимално до 30 минута. У складу са одговором, наручилац ће изменити конкурсну документацију.

2. Наручилац остаје при захтеву да врата буду клизна са пнеуматском активацијом и вертикалним отварањем из разлога сигурности у случају нестанка електричног напајања.

3. Наручилац ће прихватити и запремину коморе до 400Л. У складу са одговором, наручилац ће изменити конкиурсну документацију.

4. Наручилац ће прихватити и тежину до 700кг. У складу са одговором, наручилац ће изменити конкурсну документацију.

5. Не, наручилац остаје при својим захтевима да машина мора да има УСБ прикључак.

6. Наручилац остаје при својим захтевима из конкурсне документације. Наручилац захтева да понуђени систем поседује три пумпе са линијама за детрџенте са могућношћу додавања још две пумпе, а све у циљу постизања бољег квалитета рада. Наручилац, у складу са својим објективним потребама, захтева да понуђено добро поседује и трећу пумпу, јер иста омогућава наручиоцу да користи лубрикант ради бољег одржавања и дуготрајности инструмената, а могућност надградње са још две пумпе омогућава наручиоцу да у будућности ако буде потребе може надоградити систем ради укључивања више различитих врста детерџената за различите циклусе (алкални, ензимски, неутрални).

С поштовањем,

*Комисија за јавну набавку 112-19-О*